יונתן בלום

יונתן בלום (אנגלית: Jonathan Bloom; נולד ב-1965) הוא צלם מגזין ישראלי, המצלם עבור עיתונים מובילים בישראל ובחו"ל, וכן מורה לצילום. בלום נולד בלונדון וגדל בבריטניה, ב-1988 השלים תואר ראשון במשפטים באוניברסיטת מנצ'סטר. ב-1990 עלה לארץ והשתתף באולפן אמנויות בקיבוץ כפר הנשיא, בו למד צילום. החל מ-1995 עוסק בצילום עיתונאי כפרילנסר המתמחה בתחום המגזיני ובצילום פורטרטים ושערים. בעבר התפרסמו תמונותיו באופן קבוע בעיתונים חדשות, ג'רוזלם פוסט, גלובס, את, Mako, מנטה, ולמהדורה הישראלית של נאשיונל ג'יאוגרפיק. כיום מצלם כפרילנסר קבוע עבור המוספים 7 ימים ו-7 לילות בידיעות אחרונות, לכלכליסט, דבר העובדים בארץ ישראל, ושומרים - המרכז לתקשורת ודמוקרטיה. לאורך השנים צילם מאות שערים עבור עיתונים אלו. בחו"ל, עבודותיו של בלום התפרסמו בין היתר ב-Sunday Times, Wallpaper, Wired, New Yorker, New York Times Magazine, Forbes ו-The Washington Post. פורטרט של שמעון פרס שצילם בלום הופיע על עטיפת האוטוביוגרפיה של פרס "No Room For Small Dreams", שיצאה לאור בארצות הברית ב-2017 ובהמשך בשאר העולם. בנוסף מצלם בלום גם פורטרטים תדמיתיים לעולם העסקים וכן צילומי מוצר ועיצוב למעצבי פנים, אדריכלים ולעסקים. החל משנת 2007, מלמד בלום קורסים בנושא צילום פורטרט בבית הספר 'צילום בעם'. הוא מלמד גם במכללת מנשר. מאז 2018 מצלם וכותב טור שבועי המתמקד על מפגשים ספונטניים עם אנשים בטבע, המתפרסם במוסף "מסלול" של ידיעות אחרונות. בנוסף, מצלם וכותב פרויקטים אישיים בנושאים חברתיים וסביבתיים המתפרסמים מעת לעת בעיתונות הישראלית. סדרת הצילומים שלו מבתי העלמין ירקון והר המנוחות (אפריל 2021 - ינואר 2022), שעסקה בקבורה בקומות ובמחסור בשטחי קבורה בישראל, זכתה במקום הראשון בתחרות עדות מקומית 2023, בקטגוריית הסדרות בנושא אורבניזם ותרבות. בנוסף, זכה בפרס 'בחירת האוצרת' בעדות מקומית 2023 בקטגוריית הבודדות בנושא חדשות על צילום של הרמטכ"ל אביב כוכבי סמוך לקיבוץ ניר עם. 1991 - "c99 for 3", תיאטרון צוותא, תל אביב 1995 - במקום מילים, עיריית ראשון לציון 2005 - פרויקט סיזיפוס, גלריית "Artspace", תל אביב 2011 - סטודיו נודד, המוזאון לאמנות ישראלית, רמת גן 2000 - אוכל ים תיכון, משכנות שאננים, ירושלים 2009 - POV פסטיבל צילום, תל אביב 2023 - מקום נפלט, גלריית עין הוד מדיה וקבצים בנושא יונתן בלום בוויקישיתוף אתר האינטרנט הרשמי של יונתן בלום (באנגלית) יונתן בלום, ברשת החברתית אינסטגרם סתיו שפיר, סליחה, אפשר לצלם אותך בבקשה?, באתר Xnet‏, 23 ביוני 2011 כתבות של יונתן בלום באתר דבר העובדים בארץ ישראל יונתן בלום, קבורה אזרחית בישראל? לא כאן, לא עכשיו ולא חילונית באתר שומרים - המרכז לתקשורת ודמוקרטיה, 28 באפריל 2022 יונתן בלום, חופים, טבע ומצוקים נעלמים, אנחנו משלמים את המחיר, באתר שומרים - המרכז לתקשורת ודמוקרטיה, 10 בינואר 2021 יונתן בלום, פרצופה של מחאה: האנשים שיוצאים מדי שבוע להילחם על דמותה של הדמוקרטיה הישראלית באתר שומרים - המרכז לתקשורת ודמוקרטיה, 20 ביולי 2023 יונתן בלום, נחלת אבות, באתר "ידיעות אחרונות", 2 בספטמבר 2021 יונתן בלום, "אנחנו צריכים להתחיל להתייחס ליום שאחרי המלחמה ולשקם את הערכים ההומניים של המדינה", באתר ynet, 15 באפריל 2024 יונתן בלום, הכירו את הדרכים הצדדיות באזור ים המלח, באתר ynet, 26 באוקטובר 2020 יונתן בלום, בעוד 50 שנה נסתכל על שלולית של מלח, לא על ים, באתר ynet, 12 במרץ 2021 יונתן בלום - מנשר לאמנות, באתר מנשר לאמנות, ‏22 במאי 2018 עמוד שער לנאשיונל ג'יאוגרפיק ישראל. עמודי שער שצולמו על ידי יונתן בלום באתר הצלם Dov Seidman, Shimon Peres' Seven Lessons For An Eight-Year-Old Boy, Forbes, ‏14 בספטמבר 2017 עדות מקומית 2022 עדות מקומית 2023 סתיו שפיר, סליחה, אפשר לצלם אותך בבקשה?, באתר Xnet‏, 23 ביוני 2011